Sunčana Škrinjarić
<s>Sunčana Škrinjarić (Zagreb, 11. prosinca 1931. – Zagreb, 21. travnja 2004.), hrvatska književnica.</s>

<s>Životopis 
Sunčana Škrinjarić bila je književnica istančana senzibiliteta i bujne mašte.</s><s>Dječja proza nije joj tendenciozna ni didaktički nametljiva, a gotovo jedina je u hrvatskoj književnosti nakon Ivane Brlić-Mažuranić prihvatila bajku kao oblik  iznošenja svoje vizije djetinjstva.</s>

<s>Proza spisateljice odlikuje se maštom i sugestivnim jezikom.</s><s>Svoje djetinjstvo u metafori spominje u mnogim svojim djelima bez obzira na to što ono nije bilo lijepo.</s><s>Napisala je više djela, a među njima su najpoznatije “Kaktus bajke”, “Pisac i vrijeme”, “Slikar u šumi”, “Pisac i princeza”, “Ulica predaka” i “Kazališna kavana”.</s><s>Pisala je i igrokaze.</s><s>Njene priče, uvijek zanimljive i maštovite, često su služile kao scenarističke podloge za filmove i televizijske serije.</s><s>Autorica je scenarija za prvi hrvatski dugometražni crtani film Čudesna šuma.</s>

<s>Svijet Sunčane Škrinjarić mogli bismo označiti poetskom bajkom, u kojoj slobodno djeluju ljudi, stvari i pojave.</s><s>Svijet je to kojemu je granice (ili bezgraničnost) odredila pjesnička mašta, a pokrenula drevna mudrost bajki.</s>

<s>Dobitnica je nagrade za književnost Grigor Vitez 1970., 1978. i 1983. godine, a 1981. dobila je nagradu “Ivana Brlić-Mažuranić”.</s><s>Njezina knjiga “Ulica predaka” predstavljala je Hrvatsku na Međunarodnoj izložbi “Mir, sloboda i tolerancija” u Münchenu.</s>

<s>Djela Sunčane Škrinjarić prevedena su na litavski, mađarski, slovenski i druge jezike.</s><s>Godine 1999. bila je nominirana za najprestižniju svjetsku nagradu za književnost za djecu i mlade “Hans Christian Andersen”, poznatu i kao "Mali Nobel".</s>

<s>Umrla je 2004. godine u 73. godini života.</s>

<s>11. prosinca 2015.</s><s>Google Doodle je ilustracijom na Google tražilici obilježio 84. godišnjicu njezina rođenja.</s>

<s>Izvori</s>

<s>Vanjske poveznice 
LZMK / Hrvatska enciklopedija: Škrinjarić, Suzana (životopis)
Matica.hr / Vijenac – Sjećanje: Sunčana Škrinjarić</s>

<s>Hrvatski pisci
Hrvatski scenaristi</s>

